02004R1480 — ET — 10.07.2022 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

KOMISJONI MÄÄRUS (EÜ) nr 1480/2004,

10. august 2004,

millega kehtestatakse erireeglid kaupade suhtes, mis saabuvad aladelt, mis ei kuulu Küprose Vabariigi valitsuse tegeliku kontrolli alla, aladele, mis alluvad Küprose Vabariigi valitsuse kontrollile







Artikkel 1

Päritolureeglid

Kõigi käesoleva määrusega reguleeritud kaupade päritolu määratakse kindlaks vastavalt ühenduses kehtivatele sätetele.

Artikkel 2

Saatedokument

1. Nõukogu määruse (EÜ) nr 866/2004 artikli 4 lõikes 5 osutatud saatedokument peab vastama järgmistele nõuetele: 1) sisaldama kõiki kaupade tuvastamiseks vajalikke andmeid, eelkõige: a) kaupade kirjeldust; b) kaubaühikute numbreid ning kaubatähiseid ja -numbreid, kui need on olemas; c) pakendite numbreid ja liiki; d) kaupade mahtu ja väärtust; e) kaupade tootja nime ja aadressi; f) kaubasaatja ja kaubasaaja nime ja aadressi; 2) tagama vastavuse artiklis 1 osutatud päritolureeglitele ja tõendama üheselt, et kaubad, mille kohta dokument on väljastatud, on pärit 2003. aastal sõlmitud ühinemislepingu protokolli nr 10 artikli 1 lõikes 1 määratletud aladelt; selleks viib Küprose türgi kaubanduskoda või mõni teine volitatud asutus enne sellise dokumendi väljastamist vajadusel läbi kontrolli tagamaks, et tootja ning kaubasaatja esitatud andmed on õiged. Selline kontroll hõlmab vähemalt üht tootja ruumide inspekteerimist.

Saatedokument väljastatakse I lisas toodud näidise alusel koostatud vormil.

2. Saatedokumenti taotlevad ettevõtjad esitavad eespool nimetatud dokumente väljastavale asutustele kirjaliku taotluse. Taotlus peab sisaldama järgmist teavet: 1) tootja avaldust, milles ta: a) kinnitab, et asjakohased kaubad on pärit 2003. aastal sõlmitud ühinemislepingu protokolli nr 10 artikli 1 lõikes 1 määratletud aladelt; b) kohustub tagama vähemalt kolme aasta jooksul alates avalduse esitamise kuupäevast juurdepääsu kontrolliks kõikidele arvetele, mis on seotud kaupade tootmisega (sealhulgas tooraine ostmisega) ja müügiga, ning nõustub, et lõikes 1 nimetatud asutused või komisjoni teenistused võivad mis tahes mõistlikul ajal ettevõtet kontrollida; 2) kaubasaatja avaldust kaupade sihtkoha kohta.

Avalduse vorm väljastatakse II lisas toodud näidise alusel koostatud vormil.

3. Lõike 1 punktis 2 nimetatud asutused edastavad komisjonile, Küprose valitsusele ja idapoolse Briti baasipiirkonna asutustele allkirjaõigust omavate isikute nimed ja ametinimetused ning nende allkirjanäidised ja kasutatava pitsati jäljendi.

4. Küprose Vabariigi asutused teatavad komisjoni teenistustele juhtumitest, mille puhul on põhjendatud kahtlus kaupade päritolukriteeriumidele vastavuse suhtes. Sellistel juhtudel lubavad Küprose Vabariigi asutused kaubad nõukogu määruse (EÜ) nr 866/2004 artikli 4 lõikes 2 sätestatud tingimustel üle piiri ning rakendavad vajalikuks peetavaid ennetavaid meetmeid, kuni kaupade kontrolli tulemused on teada.

Kui selgub, et dokumendid on väljastatud, ilma et kõik tingimused oleksid nõuetekohaselt täidetud, tuleb tasuda kõik kolmandatele riikidele kehtivad ühenduse tolliterritooriumil ringlusse saadetavate kaupade eest nõutavad imporditollimaksud ja tollimaksud ilma igasuguse sooduskohtlemiseta. Tollivõla tekkimist ja selle sissenõudmist käsitlevaid sätteid kohaldatakse mutatis mutandis.

▼M2

Artikkel 3

Fütosanitaarkontroll ja aruandlus

1. Komisjoni määratud sõltumatud fütosanitaareksperdid, kes on lähetatud tehnilise abi ja teabevahetuse vahendi (TAIEX) raames ja tegutsevad koostöös Küprose türgi kaubanduskojaga määruse (EÜ) nr 866/2004 rakendamiseks (edaspidi „eksperdid“), kontrollivad kõiki komisjoni rakendusmääruse (EL) 2019/2072 ( 1 ) XI lisa A ja B osas loetletud kaupu, mis koosnevad taimedest, taimsetest saadustest ja muudest toodetest, nende tootmis-, saagikoristus- ja turustamisetappidel, et teha kindlaks, et need: a) on vabad määruse (EL) 2019/2072 II lisas loetletud liidu karantiinsetest taimekahjustajatest, b) vastavad määruse (EL) 2019/2072 IV lisas loetletud liidu reguleeritud mittekarantiinsete taimekahjustajate esinemise piirmääradele, c) vastavad kõnealuse määruse VII lisas sätestatud liitu sissetoomise nõuetele ja d) vastavad määruse (EL) 2019/2072 V lisas loetletud meetmetele, millega ennetatakse reguleeritud mittekarantiinsete taimekahjustajate esinemist konkreetsetel istutamiseks ettenähtud taimedel. Vajaduse korral kontrollivad nad ka kõiki rakendusmääruse (EL) 2019/2072 XII lisas loetletud taimi, taimseid saadusi ja muid tooteid, et teha kindlaks, et need on vabad kõnealuse määruse III lisas loetletud vastavatest kaitstava piirkonna karantiinsetest taimekahjustajatest.

2. Kartulite puhul kontrollivad eespool nimetatud eksperdid, et saadetises olevad kartulid on kasvatatud otse mõnes liikmesriigis sertifitseeritud seemnekartulist või mis tahes muus riigis sertifitseeritud seemnekartulist, kust istutamiseks mõeldud kartulite liidu territooriumile sissetoomine ei ole rakendusmääruse (EL) 2019/2072 VI lisa alusel keelatud.

3. Kui eksperdid teevad oma parimate teadmiste põhjal kindlaks, niivõrd, kui on võimalik kindlaks teha, et saadetises sisalduvad asjaomased taimed, taimsed saadused või muud tooted vastavad lõigete 1 ja 2 nõuetele ning määruse (EÜ) nr 866/2004 II lisas sätestatud asjakohastele nõuetele ja kontrollidele, teevad nad järgmist: a) koostavad käesoleva määruse III lisas esitatud vormi kasutades oma järeldustest aruande, milles on kõik väljad täidetud ja millele on nõuetekohaselt alla kirjutanud vähemalt üks ekspert, ning b) lisavad selle aruande täiendusena käesoleva määruse artiklis 2 osutatud saatedokumendile.

Eksperdid ei koosta fütosanitaarkontrolli aruannet istutamiseks mõeldud taimede kohta, välja arvatud Solanum tuberosum L. istutamiseks mõeldud varremugulate puhul.

4. Seejärel pitseerivad eksperdid veoki või muu transpordivahendi sellisel viisil, et saadetist poleks võimalik enne eraldusjoone ületamist avada.

Käesoleva artikliga hõlmatud kaupu võib üle eraldusjoone vedada ainult juhul, kui on täidetud lõike 3 punktid a ja b.

5. Saadetise saabudes piirkonda, mis allub Küprose Vabariigi valitsuse kontrollile, kontrollivad seda pädevad asutused. Vajaduse korral asendatakse fütosanitaarkontrolli aruanne Euroopa Parlamendi ja nõukogu määruse (EL) 2016/2031 ( 2 ) artikli 79 lõikes 1 või artikli 80 lõikes 1 sätestatud taimepassiga.

▼B

Artikkel 4

Toidu- ja tooteohutus, võltsimine ja piraatkaubad

1. mutatis mutandis . Toiduohutuse tagamiseks on keelatud üle piiri viia segasööta, toidulisandeid, eelsegusid, mis tahes loomset päritolu sisaldavat sööta ning IV lisas loetletud komisjoni otsustega või tulevikus vastu võetavate samalaadsete otsustega reguleeritud tooteid. Euroopa Parlamendi ja nõukogu määruse (EÜ) nr 178/2002 ( 3 ) artikleid 6, 7 ja 18 kohaldatakse

2. Küprose Vabariigi ja idapoolse Briti baasipiirkonna asutused tagavad, et piiri ületavad kaubad vastavad ELi tervisekaitse-, ohutus-, keskkonna- ja tarbijakaitsenõuetele ning võltsitud ja piraatkauba sisseveokeeldu käsitlevatele eeskirjadele.

Artikkel 5

Kaubanduse kaitsemeetmed

Saatedokumenti ei väljastata kaupadele, mille suhtes on võetud meetmed ELi kaubanduse kaitseks, sealhulgas kaupadele, mis sisaldavad materjale, mille suhtes on võetud sellised meetmed. Käesolev ei piira ühenduse dumpingu- ja subsiidiumidevastaste ning kaitsemeetmete või muude kaubanduse kaitsmise vahendite rakendamist.

Artikkel 6

Käibemaks

Kui asjaomastelt aladelt pärit kaubad viiakse edasi teistesse liikmesriikidesse, siis käsitletakse nende eelnevat sisenemist piirkondadesse, mis alluvad Küprose Vabariigi valitsuse kontrollile, kaupade importimisena kooskõlas nõukogu direktiivi 77/388/EMÜ ( 4 ) artikliga 7, mille puhul kaupade omanik või mõni muu isik, kellele Küprose Vabariigi valitsus on vastutuse pannud või kelle puhul valitsus on vastutust möönnud, on kohustatud tasuma impordikäibemaksu kooskõlas nimetatud direktiivi artikli 21 lõikega 4.

Artikkel 7

Hädaolukorrad

Muud hädaolukorrad nõukogu määruse (EÜ) nr 866/2004 artikli 11 lõike 4 tähenduses hõlmavad mis tahes olukorda või asjaolu, mis võib või ähvardab põhjustada tõsist ja kestvat kahju Küprose Vabariigi majandusele, või mis tahes olukorda või asjaolu, mis asetab või ähvardab asetada ohtu siseturu toimimise, eelkõige juhul, kui sellist ohtu põhjustab olukord, kus asjaomastel aladel ei rakendata võrdväärseid ühise tollitariifistiku alusel kaupade töötlemisel kasutatavate toorainete suhtes kohaldatavaid imporditollimaksusid.

Artikkel 8

Teavitamiskohustused

1. Küprose türgi kaubanduskoda või mõni muu nõukogu määruse (EÜ) nr 866/2004 artikli 4 lõike 5 alusel volitatud asutus edastab komisjonile kord kuus andmed selliste kaupade tüübi, koguse ja väärtuse kohta, mille kohta on väljastatud artikli 2 lõikes 1 osutatud saatedokumendid, ning kõigi avastatud rikkumiste ja rakendatud sanktsioonide kohta.

2. Küprose Vabariigi asutused esitavad komisjonile kooskõlas nõukogu määruse (EÜ) nr 866/2004 artikli 4 lõigetega 2 ja 3 kord kuus andmed selliste kaupade tüübi, koguse ja väärtuse kohta, mis on artikli 2 lõikes 1 osutatud dokumentides sisalduvate avalduste kohaselt ületanud piiri, kõigi avastatud rikkumiste ja rakendatud sanktsioonide kohta ning sellistelt kaupadelt kogutud tollimaksude ja imporditollimaksude kohta, mille puhul saadakse eksporditoetusi või mille suhtes rakendatakse sekkumismeetmeid.

3. Küprose Vabariigi asutused esitavad komisjonile kord kvartalis andmed selliste kaupade tüübi, koguse ja väärtuse kohta, mille lõplik sihtkoht ei ole artikli 2 lõikes 1 osutatud dokumentides sisalduvate avalduste kohaselt Küprose vabariik. Eraldi mainitakse kaupu, mille lõplikuks sihtkohaks on mõni muu liikmesriik.

Artikkel 9

Jõustumine

Käesolev määrus jõustub kolmandal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.









I LISA

Artikli 2 lõikes 1 osutatud saatedokumendi näidis









II LISA

Artikli 2 lõikes 2 osutatud taotluse vormi näidis

▼M1









III LISA

Artikli 3 lõikes 2 osutatud fütosanitaarkontrolli aruande näidisvorm

►(1) M2

▼B









IV LISA

Artikli 4 lõikes 1 osutatud komisjoni otsuste nimekiri

— Komisjoni otsus 2002/80/EÜ, millega kehtestatakse eritingimused Türgist pärit või sealt lähetatud viigimarjade, sarapuupähklite ja pistaatsiapähklite ning nendest saadud teatavate toodete impordile ja mida on viimati muudetud otsusega 2004/429/EÜ

— Komisjoni otsus 2002/79/EÜ, millega kehtestatakse eritingimused Hiinast pärit või sealt lähetatud maapähklite ja teatavate maapähklitoodete impordile ja mida on viimati muudetud otsusega 2004/429/EÜ

— Komisjoni otsus 2000/49/EÜ, millega kehtestatakse eritingimused Egiptusest pärit või sealt lähetatud maapähklite ja teatavate maapähklitoodete impordile ja mida on viimati muudetud otsusega 2004/429/EÜ

— Komisjoni otsus 2003/493/EÜ, millega kehtestatakse eritingimused Brasiiliast pärit või sealt lähetatud koorimata brasiilia pähklite impordile ja mida on viimati muudetud otsusega 2004/428/EÜ

— Komisjoni otsus 1997/830/EÜ, millega kehtestatakse eritingimused Iraanist pärit või sealt lähetatud pistaatsiapähklite ja teatavate pistaatsiapähklitest saadud toodete impordile ja mida on viimati muudetud otsusega 2004/429/EÜ

— Komisjoni 21. jaanuari 2004. aasta otsus 2004/92/EÜ tšillipipra ja tšillipipratoodetega seotud erakorraliste meetmete kohta